વડાપ્રધાન મોદીએ કહ્યું કે, ‘એકબીજાથી વિરુદ્ધની વિચારધારા અને પોતાનામાં જ હતાશ થઈ ગયેલા લોકોનું વિચાર વગરનું જૂથ ભેગું થાય તેને મહાગઠબંધન નહીં પણ એક રાજકીય દુસ્સાહસ કહેવાય.’ આ સાથે જ આગામી ચૂંટણીમાં પોતાના કામ અંગે લોકો વચ્ચે પહોંચવા મટે તેમનું ધ્યાન ‘વિકાસ, ઝડપી વિકાસ અને બધાનો વિકાસ’ હશે. તેમણે આ વિશ્વાસ સાથે દાવો કર્યો કે, ‘આ વખતે અમે 2014નો રેકોર્ડ પણ તોડી દેશું તેનો મને વિશ્વાસ છે.’ તો કોંગ્રેસ પર નિશાનો સાધતા કહ્યું કે, ‘આસામમાં નેશનલ રજિસ્ટર ઓફ સિટિઝન પર પહેલાથી જ વોટબેંકનું રાજકરણ થયું છે. 1972 અને 1982માં કોંગ્રેસ સત્તા પર હતી ત્યારે NRCને લાગૂ થવાથી રોકવામાં આવ્યું જે દેશની સુરક્ષા માટે સૌથી મહત્વનું છે. આ રીતે કોંગ્રેસ પક્ષ દેશ અને દેશવાસીઓનો સૌથી મોટો અપરાધી છે.’